**ΚΑΝΩΝ ΠΑΡΑΚΛΗΤΙΚΟΣ**

**ΕΙΣ ΤΗΝ ΑΓΙΑΝ ΜΕΓΑΛΟΜΑΡΤΥΡΑ**

**Ε Ι Ρ Η Ν Η Ν**

**Μετά το Ευλογητός, το Κύριε εισάκουσον. Είτα το Θεός Κύριος, και το τροπάριον.**

**Ήχος δ΄. Ο υψωρείς.**

Ως της ειρήνης της ενθέου επώνυμος, τον ειρηνάρχην και Θεόν εκδυσώπησον, Ειρήνη ειρηνώνυμε, δωρήσασθαι ημίν, τοις πίστει ανυμνούσί, σε την ειρήνην, και παύσαι ανοήτους έριδας, και Σατάν διαλύσαι τας πολυπλόκους πλεκτάνας, ίνα σε αεί ως αθληφόρον, Ειρήνη γεραίρωμεν.

**Δόξα, και νύν. Θεοτοκίον.**

Ού σιωπήσωμέν ποτε Θεοτόκε, τας δυναστείας σου λαλείν οι ανάξιοι˙ ει μη γάρ συ προΐστασο πρεσβεύουσα, τις ημάς ερρύσατο εκ τοσούτων κινδύνων; τις δε διεφύλαξεν έως νύν ελευθέρους; Ούκ αποστώμεν Δέσποινα εκ σου˙ σους γάρ δούλους σώζεις αεί εκ παντοίων δεινών.

**Ο Ν΄, και ο Κανών, ού η ακροστιχίς.**

**«Σαίς λιταίς ημάς ειρηνώνυμε, αεί σκέπε».**

**Ωδή α΄. Ήχος πλ. δ΄. Υγράν διοδεύσας.**

Στεφάνω κοσμηθείσα μαρτυρικώ, και ενηδομένη συν παρθένοις εν ουρανώ, δώρησαι ειρήνην ταις λιταίς σου, τοις σε υμνούσι, και δόξαν αμάραντον.

Αξίως το στέφος χειρί Θεού εδέξω Ειρήνη, και τω θρόνω αυτού αεί, παρίστασαι ειρήνην δυσωπούσαν, διηνεκή ημίν πάσι δωρήσασθαι.

**Δόξα**

Ιλάσθητι Ειρήνη τοις ταπεινοίς, και τον σον Νυμφίον εκδυσώπησον και Θεόν, ειρήνην δωρήσασθαι την θείαν, ταις Εκκλησίαις και την ομόνοιαν.

**Και νύν. Θεοτοκίον.**

Συνέτισον τον δούλόν σου Μαριάμ, και δός μοι ειρήνην, ικεσίαις σου ιεραίς, και δαιμόνων ρύσαί με απάτης, τον ειρηνάρχην Θεόν η γεννήσασα.

**Ωδή γ΄. Σύ εί το στερέωμα.**

Ημίν τοις γεραίρουσι, τα υπέρ λόγον σου σκάμματα, και τους σεπτούς, Ειρήνη αγώνας, δός λιταίς σου ομόνοιαν.

Μεγάλα τα άθλα σου, μεγαλομάρτυς Ειρήνη πάνσοφε, ρύσαι διο λιταίς σου ερίδων, και δεινών τους οικέτας σου.

**Δόξα.**

Ανδρείας πανθαύμαστε, και σωφροσύνης ώφθης υπόδειγμα˙ όθεν καμέ σωφρονείν λιταίς σου, ώ Ειρήνη, αξίωσον.

**Και νύν. Θεοτοκίον.**

Σύ εί παναμώμητε, των Ορθοδόξων το καύχημα, σύ εί αγνή, όνομα και πράγμα το γλυκύ και θαυμάσιον.

**Ωδή δ΄. Εισακήκοα Κύριε.**

Λαμπρυνθείσα ελλάμψεσι, Πνεύματος του θείου, ώ ειρηνώνυμε, την καρδίαν μου καταύγασον, αίγλη ουρανία ικεσίαις σου.

Ισχυρόν με απέργασαι κατά των δαιμόνων, Ειρήνη ένδοξε, καταστρέφειν μηχανήματα, και αυτών τους δούλους ταις πρεσβείαις σου.

**Δόξα.**

Ταις φωσφόροις ελλάμψεσιν, ώ νύν απολαύεις Ειρήνη πάνσεμνε, απολαύσαι ταις πρεσβείαις σου, πάντας τους τιμώντάς σε αξίωσον.

**Και νύν. Θεοτοκίον.**

Απειρόγαμε Δέσποινα, πάσι τοις πιστώς Θεοτόκον σε, αειπάρθενον γνωρίζουσι, των πλημμελημάτων δός την άφεσιν.

**Ωδή ε΄. Φώτισον ημάς.**

Ίσχυσας εχθρών καταλύσαι τα φρυάγματα˙ διο και τον οικέτην σου κατ’ εχθρών, Ειρήνη μάρτυς, τροπαιούχον συ ανάδειξον.

Σώσον τους εις σε, ειρηνώνυμε, προσφεύγοντας, και των τεχνασμάτων του πονηρού, ταις ικεσίαις σου ταχέως ελευθέρωσον.

**Δόξα.**

Ειρήνης της σεπτής σύ υπάρχουσα επώνυμος, πάντας ειρηνεύειν δούλους τους σούς. Ειρήνη μάρτυς ταις πρεσβείαις σου αξίωσον.

**Και νύν. Θεοτοκίον.**

Ίλεων, Αγνή, τον σον Τόκον καθικέτευσον, γενέσθαι μοι εν κρίσει τω ταπεινώ, και της μερίδος των δικαίων αξιώσαί με.

**Ωδή στ΄. Ιλάσθητί μοι Σωτήρ.**

Ρωσθείσα του παντουργού, σθένει Ειρήνη θεόσοφε, τυράννων τας απειλάς, σοφώς κατεφρόνησας, καμέ ούν αξίωσον, Σατάν διαλύσαι, τα τεχνάσματα πρεσβείαις σου.

Ηράσθης της υπέρ νούν, φωτοχυσίας πανεύφημε, και πάντων των επί γης αγαθών ηλόγησας˙ καμέ ούν αξίωσον, θείαις φωταυγίαις ελλαφθήναι, ικεσίαις σου.

**Δόξα.**

Νύν ταις παρθένοις σεμνή, αγαλλομένη εις άληκτον της Βασιλείας Χριστού, βίον ειρηνώνυμε, μη παύση πρεσβεύουσα, υπέρ ομονοίας και ειρήνης των υμνούντων σε.

**Και νύν. Θεοτοκίον.**

Ως μόνη ευσυμπαθής, τον ασυμπάθητον δούλόν σου, οικτείρησον δωρεάν, Παρθένε πανάμωμε, τον αμέτρως πταίσαντα, και εν ραθυμία βίον όλον δαπανήσαντα.

Διάσωσον, από παντοίων ερίδων και επηρείας δαιμόνων τους ανυμνούστάς σε, Ειρήνη πανεύφημε, ταις θείαις προς τον ειρηνάρχην ευχαίς σου.

Άχραντε, η δια λόγου γον Λόγου ανερμηνεύτως, επ΄εσχάτων των ημερών τεκούσα δυσώπησον, ως έχουσα μητρικήν παρρησίαν.

**Ο Ιερεύς μνημονεύει ως συνήθως. Είτα το:**

**Κοντάκιον. Ήχος β΄.**

Ειρήνης σεπτής, Ειρήνη επώνυμε, θαυμάτων πηγή και αθληφόρων εύκλεια, εκτενώς βοώμέν σοι ταχέως ειρηνώνυμε πρόφθασον, και εξ ερίδων λύτρωσαι ημάς, ειρήνην διηνεκή ημίν δωρουμένη και ομόνοιαν, ταις προς τον ειρηνάρχην θερμαίς ικεσίαις σου.

**Και ευθύς το Προκείμενον. Ήχος δ΄.**

**Υπομένων υπέμεινα τον Κύριον και προσέσχε μοι.**

**Στίχ. Και έστησεν επί πέτραν τους πόδας μου…**

**Ευαγγέλιον. Εκ του κατά Μάρκον**

Τω καιρώ εκείνω, ηκολούθει τω Ιησού όχλος πολύς και συνέθλιβον αυτόν. Και γυνή τις, ούσα εν ρύσει αίματος έτη δώδεκα, και πολλά παθούσα υπό πολλών ιατρών, και δαπανήσασα τα παρ’ εαυτής πάντα, και μηδέν ωφεληθείσα, αλλά μάλλον εις το χείρον ελθούσα, ακούσασα περί του Ιησού, ελθούσα εν τω όχλω όπισθεν, ήψατο του ιματίου αυτού˙ έλεγε γάρ˙ Ότι κάν των ιματίων αυτού άψωμαι, σωθήσομαι. Και ευθέως εξηράνθη η πηγή του αίματος αυτής, και έγνω τω σώματι, ότι ίαται από της μάστιγος. Και ευθέως ο Ιησούς επιγνούς εν εαυτώ την εξ αυτού δύναμιν εξελθούσαν, επιστραφείς εν τω όχλω, έλεγε˙ Τίς μου ήψατο των ιματίων; Και έλεγον αυτώ οι Μαθηταί αυτού. Βλέπεις τον όχλον συνθλίβοντά σε, και λέγεις˙ Τίς μου ήψατο; Και περιεβλέπετο ιδείν την τούτο ποιήσασαν. Η δε γυνή, φοβηθείσα και τρέμουσα, ειδυϊα ό γέγονεν επ’ αυτή, ήλθε, και προσέπεσεν αυτώ, και είπεν αυτώ πάσαν την αλήθειαν. Ο δε είπεν αυτή˙ Θύγατερ, η πίστις σου σέσωκέ σε˙ ύπαγε εις ειρήνην, και ίσθι υγιής από της μάστιγός σου.

**Ταις της αθλοφόρου…**

**Ταις της Θεοτόκου…**

**Στίχ. Ελέησόν με ο Θεός. Και το παρόν Προσόμοιον.**

**Ήχος πλ. β΄. Όλην αποθέμενοι.**

Ειρήνη καλλιπάρθενε, των αθληφόρων το κλέος, ειρήνης επώνυμε, δέξαι τας δεήσεις και ικεσίας μου, ευμενώς ταύτας δε προς τον ειρηνάρχην, προσκομίζουσα δεήθητι, του παρασχείν ημίν ειρήνην, Παρθένε, την ένθεον, και πάσας απελάσαι νύν δεινάς προσβολάς του αλάστορος˙ όπως ευχαρίστως, τους άθλους σου γεραίρομεν αεί, υπέρ Χριστού ούς υπέμεινας, και τα κατορθώματα.

**Ωδή ζ΄. Παίδες Εβραίων.**

Νύν καθορώσα, ώ Ειρήνη, πρόσωπον προς πρόσωπον τον αγαθών το άκρον, ταις θερμαίς σου λιταίς, αγάθυνον τον βίον, των ανυμνούντων πίστει σε, και παράσχου την ειρήνην.

Ύμνοις τιμώντες την σην μνήμην, ειρηνώνυμε Ειρήνη οι σοί δούλοι, ταπεινώς και θερμώς δεόμεθα ρυσθήναι, πυρός του αιωνίζοντος, ταις αγίαις σου πρεσβείαις.

**Δόξα.**

Μάρτυς Ειρήνη και ειρήνης, της ενθέου επώνυμε σοις δούλοις, τον ειρήνης Θεόν ικέτευε ειρήνην, διηνεκή δωρήσασθαι˙ ίνα πόθω σε υμνώμεν.

**Και νύν. Θεοτοκίον.**

Εύροιμί σε ταχύ εξαιρουμένην, ώ Παρθένε, της κρίσεως εν ώρα, καταδίκης πικράς τον σον οικτρόν οικέτην ,τον τόκον σου τον άρρητον, ευσεβώς υπερυμνούντα.

**Ωδή η΄. Τον Βασιλέα.**

Αγάπη θεία, ειρηνώνυμε μάρτυς, τους σους δούλους κοσμήσαι εκδυσώπει, τον Θεόν ειρήνης, ίνα σε μακαρίζω.

Ειρήνη μάρτυς, τον ειρηνάρχην δυσώπει, ειρηνεύσαι τας Εκκλησίας πάσας, και τας διεστώσας ενώσαι σαις πρεσβείαις.

**Δόξα.**

Ίνα Ειρήνη, αδιαλείπτως υμνώ σε, την ειρήνην παράσχου τω σω δούλω, ταις προς τον Δεσπότην αγίαις σου πρεσβείαις.

**Και νύν. Θεοτοκίον.**

Σκέπη γενού μοι, και καταφύγιον, Κόρη, τω εν πίστει προστρέχοντί σοι δούλω, και της τρικυμίας διάσωσον του βίου.

**Ωδή θ΄. Κυρίως Θεοτόκον.**

Κύκλω του νυμφίου, χορεύουσα Ειρήνη ,του ουρανίου σου πίστει τοις μνήμης σου, την φωτοφόρον τελούσιν, ειρήνην αίτησαι.

Εν θαύμασιν απείροις. Ειρήνη θεόφρον, ο ειρηνάρχης Θεός σε εδόξασε˙ τούτον θερμώς εκδυσώπει υπέρ των δούλων σου.

**Δόξα.**

Παράσχου την ειρήνην, Ειρήνη θεόφρον, ταίς ιεραίς σο πρεσβείαις δεόμεθα, τοις ευσεβώς ανυμνούσι την θείαν μνήμην σου.

**Και νύν. Θεοτοκίον.**

Έχουσα Παρθένε, πολλήν παρρησίαν, προς τον Υιόν σου δυσώπει δωρήσασθαι, ταις Εκκλησίαις ειρήνην τε και ομόνοιαν.

**Το Άξιόν εστιν, και τα παρόντα Μεγαλυνάρια.**

Δέησιν προσάγαγε τω Θεώ, Ειρήνη θεόφρον, παρασχείν τοις αμαρτωλοίς, άφεσιν πταισμάτων και δεινών σωτηρίαν, τοις πίστει θερμοτάτη σοι καταφεύγουσι.

Διηνεκή ειρήνην παράσχου νύν, προς τον ειρηνάρχην, θερμοτάταις σου ταις λιταίς. Ειρήνη ειρήνης της αληθούς και θείας, επώνυμε και μάρτυς του Παντοκράτορος.

Πάσαι των Αγγέλων αι στρατιαί, Πρόδρομε Κυρίου, Αποστόλων η δωδεκάς, οι άγιοι πάντες μετά της Θεοτόκου, ποιήσατε πρεσβείαν εις το σωθήναι ημάς.

**Είτα το τρισάγιον και το Απολυτίκιον.**

**Ήχος δ΄. Ταχύ προκατάλαβε.**

Κρουνοίς των αιμάτων σου την Εκκλησίαν Χριστού, πηγή ως ακένωτος πάσαν κατήρδευσας, Ειρήνη ειρηνώνυμε˙ έσωσας εν τω Κόσμω, των θαυμάτων σου αίγλη, ειδωλικής μανίας μυριάδας ανθρώπων˙ διο εν παρρησία Χριστώ τω Νυμφίω σου, πρέσβευε ειρήνην ημίν δωρήσασθαι.

**Ο ιερεύς μνημονεύει ως συνήθως και απόλυσις. Εν τη απολύσει ψάλλομεν το παρόν.**

**Ήχος β΄. Ότε εκ του ξύλου.**

Δεύτε φιλοπάρθενοι πιστώς, δεύτε εν ωδαίς ασιγήτοις δοξολογήσωμεν, την παρθενομάρτυρα, Ειρήνην την ευκλεή, προς αυτήν ανακράζοντες, ρύσαι ταις λιταίς σου, Ειρήνη ειρηνώνυμε τους σοι προστρέχοντας, πάσης προσβολής του Βελίαρ, και τον ειρηνάρχην δυσώπει, δούναι την ειρήνην τοις υμνούσί σε.

Η/Υ επιμέλεια, Σοφίας Μερκούρη.